
Κύρωση Κανομισμού Εσωτερικής Υπηρεσίας της Εισαγγελίας Εφετών 

Ναυπλίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν. 1756/88 (ΦΕΚ 35/ 
26.2.88) όπως αντικαταστάθηκε από το άρθρο 5 του Ν. 1868/89 
(ΦΕΚ 230/10.10.89) τεύχος Α’. 

2. Το έγγραφο 4871/5.9.90 της Εισαγγελίας Εφετών Ναυπλίου, 
αποφασίζουμε: 

Κυρώνουμε τον κανονισμό της εσωτερικής υπηρεσίας τής Εισαγγε¬ 
λίας Εφετών Ναυπλίου όπως καταρτίστηκε με την απόφαση 6/1990 
της Ολομέλειας της Εισαγγελίας αυτής, η οποία έχει ως εξής: 

Σύμφωνα με το άρθρο 14 του Ν. 1756/1988 όπως αντικ. με το άρ¬ 
θρο 3 παρ. 1 του Ν. 1868/1989 «I. Η Ολομέλεια του δικαστηρίου απο- 
τελείται από όλους τους δικαστές και τους δικαστικούς Παρέδρους που 
υπηρετούν σ’ αυτό. 

Στην ολομέλεια προεδρεύει ο Πρόεδρος του Τριμελούς συμβουλίου ή 
ο δικαστής που διευθύνει το δικαστήριο. 

Ο Εισαγγελέας ή ο Εισαγγελικός Πάρεδρος του δικαστηρίου παρί- 
σταται κατά τις συνεδριάσεις της ολομέλειας και αφού εκφράσει τη 


γνώμη του αποχωρεί.Την ολομέλεια συγκαλεί ο Πρόεδρος του 

Τριμελούς Συμβουλίου ή ο δικαστής που διευθύνει το δικαστήριο. 

Η σύγκληση της ολομέλειας είναι υποχρεωτική όταν: α). 

β).. Τ).δ).... 7. 

Στην αρμοδιότητα της ολομέλειας υπάγονται: α) . 

β) η λήψή αποφάσεων για θέματα γενικότερου ενδιαφέροντος οργάνω¬ 
σης και λειτουργίας του δικαστηρίου και απονομής της δικαιοσύνης 
.Εν προκειμένω νομίμως συγκλήθηκε η Ολομέλεια του Εφε¬ 
τείου Ναυπλίου από τον Πρόεδρό του, έξ αφορμής του υπ’ αριθμ. 85/ 
8.5.1990 εγγράφου του Δικηγορικού Συλλόγου Ναυπλίου, για να λά¬ 
βει, απόφαση σχετικώς με την ίδρυση μεταβατικής έδρας του Εφετείου 
Ναυπλίου στην έδρα του Πρωτοδικείου Καλαμάτας. > 

Η ίδρυση δε μεταβατικής έδρας του Εφετείου είναι θέμα γενικοτέρου 
ενδιαφέροντος, αφού συνδέεται άμεσα με την οργάνωση και λειτουργία 
του, και έχει ουσιώδη σημασία για την ορθή απονομή της δικαιοσύνης 
στην περιφέρειά του. 

Το Εφετείο Πελοποννήσου ιδρύθηκε το έτος 1834 με έδρα την Τρί¬ 
πολη. 

«Η έδρα των κατά την Πελοπόννησον Εφετών» μετατέθηκε από την 
Τρίπολη στο Ναύπλιο, με το υπ’ αριθμ: 238/8.6.1836 Διάταγμα του 
Όθωνος. 

Έκτοτε λειτουργεί αδιατάρακτα μέχρι σήμερα στο Ναύπλιο, την 
ιστορία του δε ελάμπρυναν και εδόξασαν σπουδαίοι δικαστές όπως ο Πο- 
λυζώΐδης και Τερτσέτης από τους αρχαιότερους, πολλοί δε διαπρεπείς 
δικαστές και εισαγγελείς από τους νεώτερους. 

Προσπάθειες, που έγιναν κατά το παρελθόν για ύα μεταφερθεί η έδρα 
του Εφετείου από το Ναύπλιο στην Τρίπολη, όπου αρχικά είχε ιδρυθεί 
προσέκρουσαν στην σθεναρά αντίδραση της ολομέλειας του Εφετείου, 
όπως είναι η 58/1925 απόφαση με την οποία διεξοδικά αναφέρονται οι 
λόγοι για τους οποίους δεν πρέπει να μεταφερθεί η έδρα του Εφετείου. 

Οι ίδιοι ακριβώς λόγοι μπορούν με άνεση να υποστηριχθούν και σή¬ 
μερα για τη μεταβατική έδρα του Εφετείου Ναυπλίου στην ,έδρα του 
Πρωτοδικείου Καλαμάτας. 

Ήδη έχει εκδοθεί το υπ’αριθμ. 117/30.3.1990 Π.Δ. (ΦΕΚ τεύχος 
Α’ 48/2.4.1990) με το οποίο ιδρύθηκε μεταβατική έδρα του Εφετείου 
Ναυπλίου με τριμελή σύνθεση στην έδρα του Πρωτοδικείου Καλαμάτας 
για εκδίκαση των εφέσεων κατά των πολιτικών και ποινική αποφάσεων 
των Πρωτοδικείων Καλαμάτας, Κυπαρισσίας και Γυθείου. 

Κατά τις πληροφορίες μας δε ετοιμάζεται και το διάγραμμα που θα 
καθορίσει τον χρόνο ενάρξεως λειτουργίας του μεταβατικού Εφετείου 
και τις άλλες λεπτομέρειες. 

Το ως άνω Π.Δ. εκδόθηκε σύννομα, σύμφωνα με το άρθρ. 2 παρ. 2 γ 
περ. γγτουΝ. 1756/1988 ύστερα από την υπ’αριθμ. 79/5.10.1989 
σύμφωνη γνώμη του Προέδρου και Εισαγγελέα του Αρείου Πάγου, χω¬ 
ρίς να ζητηθεί η γνώμη της ολομέλειας του εφετείου μας, αφού άλλωστε 
αυτή δεν προβλέπεται από το Νόμο. Ίσως πρέπει να τροποποιηθεί στο 
σημείο αυτό η ως άνω διάταξη περί μεταβατικών εδρών των Δικαστή- 0 
ρίων, ώστε οσάκις πρόκειται να αποφασισθεί η ίδρυση μεταβατικής 
έδρας να λαμβάνεται υπόψιν η γνώμη της ολομέλειας του αμέσως εν¬ 
διαφερομένου Δικαστηρίου. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατόπιν των ανωτέρω η γνώμη της ολομέλειας του εφετείου μας 
ίσως είναι άνευ αντικειμένου. 

Όμως το γεγονός τούτο δεν αποκλείει το δικαίωμα της να διατυπώ¬ 
σει τις απόψεις της για ένα τόσο σοβαρό και γενικής φύσεως θέμα, που 
άμεσα το.ενδιαφέρει και το οποίο εδημιούργησε ήδη, αλλά και θα δη¬ 
μιουργεί συνεχώς στο μέλλον διάφορα προβλήματα. 

Ειδικώτερα επί του θέματος τούτου παρατηρούμε τα ακόλουθα: 

1) Το κάθε Δικαστήριο και προπαντός τα εφετεία, όπως και το δικό 
μας, έχει την ιστορία του και τις παραδόσεις του, η δημιουργία δε της 

• μεταβατικής έδρας το διασπά και το υποβαθμίζει. 

Η απόψη ότι έτσι διευκολύνονται οι διάδικοι των παραπάνω πρωτοδι¬ 
κείων είναι μεν σεβαστή, αλλα τίθεται το ερώτημα: 

Από το 1836 μέχρι'σήμερα (δηλαδή 154 χρόνια), που τα συγκοινω¬ 
νιακά μέσα και το οδικό δίκτυο ήσαν σχεδόν πρωτόγονα και όχι όπως τα 
σύγχρονα πώς δεν αποφασίστηκε κάτι παρόμοιο; 

Υπάρχει και το προηγούμενο της μεταβατικής έδρας του Εφετείου 
Αιγαίου στα Πρωτοδικεία Μυτιλήνης, Χίου και Σάμου, αλλά καμμία 
σύγκριση δεν μπορεί να γίνει για τις συγκοινωνιακές δυσκολίες που 
υπάρχουν στα νησιά του Αιγαίου. 

2) Εξ αφορμής της μεταβατικής έδρας του Εφετείου Ναυπλίου στην 
Καλαμάτα, εδημιουργήθη οξύτατη αντιδικία μεταξύ των δύο πόλεων, 
και κυρίως μεταξύ των Δικηγορικών Συλλόγων Καλαμάτας και Ναυ¬ 
πλίου. 

Εκ της επί δίμηνον δε αποχής των Δικηγόρων Ναυπλίου από τα κα- 
θήκοντά τους, η απεργία των οποίων συνεχίζεται επ’ αόριστον, έχει κυ¬ 
ριολεκτικά παραλύσει η λειτουργία του Εφετείου, και έχει απορρυθμι- 
σθεί πλήρως η απονομή της Δικαιοσύνης σ’ ολόκληρη την περιφέρεια 
λόγω της ματαιώσεως εκδικάσεως όλων των υποθέσεων ένεκα της 
οποίας ταλαιπωρούνται αφόρητα οι διάδικοι, μάρτυρες και λοιποί παρά¬ 
γοντες. 

Έτσι ο βραδύς· ρυθμός απονομής της δικαιοσύνης επιτείνεται. 

. Οι έντονες αντιδράσεις των Δικηγόρων Ναυπλίου έφθασαν μέχρι και 
τα ακραία όρια καταλήψεως της αιθούσης του Εφετείου την 16.5.1990 
για να ματαιώσουν την εκδίκαση των πολιτικών υποθέσεων με αποτέλε¬ 
σμα να συλληφθούν Δικηγόροι για αξιόποινες πράξεις και να ασκηθεί 
ποινική δίωξη, φαινόμενο πρωτοφανές και λίαν οδυνηρό που διαταράσ- 
σεΓτην ομαλή συνεργασία Εισαγγελέων - Δικαστών και Δικηγόρων. 

3) Με το παραπάνω Π.Δ. (117/30.3.1990) το μεταβατικό Εφετείο 
θα συνεδριάζει την πρώτη Δευτέρα εκάστού μηνός, οι δε δικάσιμες ημέ¬ 
ρες θά ορίζονται κοινώς για την εκδίκαση πολιτικών και ποινικών υπο¬ 
θέσεων/ 

Τόπος συνεδριάσεως του πιο πάνω μεταβατικού δικαστηρίου, ορίζε¬ 
ται το δικαστικό κατάστημα του Πρωτοδικείου Καλαμάτας. 

Όπως είναι γνωστό το Πρωτοδικείο Καλαμάτας μετά τους σεισμούς 
της 13.9.1986 στεγάζεται σε προσωρινά λυόμενα οικήματα, τα οποία 
δεν είναι κατά τη γνώμη μου κατάλληλα και υποβαθμίζουν το Εφετείο 
Ναυπλίου. 

. Πέραν αυτού εκ των βιβλίων της Εισαγγελίας Εφετών Ναυπλίου 
’ προκύπτει από τα στατιστικά δεδομένα ότι κατά το έτος 1989 υπεβλή- 
θησαν από τα τρία Πρωτοδικεία, Καλαμάτας Κυπαρισσίας και Γυθεϊου 
211 δικογραφίες με εφέσεις κατά ποινικών αποφάσεων για πλημμέ¬ 
λημα επί συνόλου 676 εφέσεων για τα 7 Πρωτοδικεία της Εφετειακής 
περιφέρειας. 

Αν ληφθεί υπόψη και ο μέσος όρος αναβλητικών υποθέσεων 30- 
40%, το σύνολο των ποινικών υποθέσεων κατ’ έτος για τη μεταβατική 
έδρα θα ανέρχεται σε 300 δικογραφίες περίπου, που πρέπει να προσδιο¬ 
ρίζονται σε 9 δικασίμους συνολικά (την πρώτη δευτέρα εκάστου μηνός, 
,αφαιρουμένων των τριών μηνών των θερινών διακοπών Ιουλίου -Αύ¬ 
γουστου -Σεπτεμβρίου). 

Πρέπει δηλαδή για να καλυφθούν όλες οι υποθέσεις, σε κάθε δικάσιμο 
να προσδιορίζονται 33-35 υποθέσεις. 

Αριθμός υπερβολικά μεγάλος, αν ληφθούν υπόψη α) ότι στην ίδια δι¬ 
κάσιμο θα δικάζονται και οι πολιτικές υποθέσεις. 

β) Το γεγονός ότι στην έδρα του Εφετείου Ναυπλίου προσδιορίζονται 
σε κάθε δικάσιμο με Τριμελή σύνθεση 25 εφέσεις περίπου και 

γ) ότι σύμφωνα με απόφαση της Ομοσπονδίας Δικαστικών Υπαλλή¬ 
λων Ελλάδος, διακόπτονται οι συνεδριάσεις στο μεταβατικό Εφετείο 
Καλαμάτας για δεύτερη και τρίτη ίσως ημέρα, ή αν προσδιορίζεται ο 
ανάλογος (μικρός) αριθμός για να εκδικάζονται οι υποθέσεις την ίδια 
ημέρα, να καθυστερεί υπέρμετρα ο προσδιορισμός με κινδύνους παρα¬ 
γραφών κι όλες τις άλλες συνέπειες. 

"Αλλως πρέπει να ορισθεί και άλλη δικάσιμος εκάστου μηνός. 


Όλα αυτά όμως συνεπάγονται αύξηση της απααχολήσεως των δικα¬ 
στών και εισαγγελέων του Εφετείου Ναυπλίου, πέραν της ταλαιπωρίας 
των για τις μεταβάσεις εκτός έδρας και της οικονομικής των επιβαρύν- 
σεως. 

Είναι δε γνωστό ότι προκαταβάλλουν τα σχετικά έξοδα για τις συ¬ 
γκοινωνίες τα ξενοδοχεία, τα εστιατόρια κ.λπ. και με την υπάρχουσα 
γραφειοκρατία τα εισπράττουν συνήθως μετά από μερικούς μήνες. 

Έτσι και εξ’ αυτού του λόγου υποβαθμίζονται οι Δικαστές και η Δι¬ 
καιοσύνη, η οποία γίνεται περιφερόμενη και περιπλανώμενη. 

Η απονομή όμως της Δικαιοσύνης, που έχει και κάποιο μυστηριακό 
χαρακτήρα δεν θα πρέπει με κανένα τρόπο να υποβαθμίζεται και μάλι¬ 
στα στους ανώτερους βαθμούς, όπου οι διάδικοι προσέρχονται με περισ¬ 
σότερη εμπιστοσύνη. 

Δεν είναι δε νοητό και σκόπιμο να δικάζονται οι εφέσεις των διαδίκων 
στις ίδιες αίθουσες που δικάστηκαν πρωτοδίκως. 

4) Η δημιουργία της μεταβατικής έδρας του Εφετείου Ναυπλίου 
στην Καλαμάτα δημιουργεί ισχυρό προηγούμενο, ώστε να ζητηθεί με¬ 
ταβατική έδρα και για τα άλλα Εφετεία της Χώρας· από περισσότερο με- 
μακρυσμένα πρωτοδικεία. Εάν η πολιτεία θέλει να αποκεντρώσει τη Δι¬ 
καιοσύνη και να αποσυμφωρήσει τα Εφετεία, είναι προτιμώτερο να δη¬ 
μιουργήσει νέα εφετεία και όχι μεταβατικά. 

Βέβαια με τη σημερινή οικονομική κατάσταση της Χώρας τέτοιες λύ¬ 
σεις είναι δύσκολες, αν όχι αδύνατες. 

Είναι όμως προτιμώτερο το οποιοδήποτε οικονομικό κόστος παρά το 
κόστος από την υποβάθμιση της Δικαιοσύνης. 

Η πολιτεία έχει υποχρέωση να βλέπει με κάθε συμπάθεια και στοργή 
τη διευκόλυνση των πολιτών της. 

Θα πρέπει όμως με την ίδια συμπάθεια και στοργή να βλέπει και τους 
λειτουργούς της Δικαιοσύνης οι οποίοι είναι γνωστό πόσο βεβαρυμένοι 
είναι. 

Η ιδέα της αποκέντρωσης των εφετείων με μεταβατικές έδρες για να 
εξυπηρετούνται οι πολίτες θα μπορούσε να υποστηριχθεί και για τα 
Ανώτατα Δικαστήρια της Χώρας με το ίδιο σκεπτικό. 

Γίνεται έτσι πιστεύω περισσότερο κατανοητό πόσο θα υποθαθμισθεί η 
Δικαιοσύνη αν ο Α.Π. ή το Σ. τ. Ε. μεταβαίνει να δικάζει στις έδρες κά¬ 
ποιων εφετείων. 

Εν όψει των ανωτέρω προτείνω η ολομέλεια του Εφετείου ν’ αποφαν- 
θεί ως ακολούθως. 

α) Να εκφράσει την ευχή ν’ ανακληθεί το υπ’ αριθμ. 117/ 
30.3.1990 Π.Δ. περί μεταβατικής έδρας του Εφετείου Ναυπλίου στην 
Καλαμάτα ή να ανασταλεί η εφαρμογή του για να αντιμετωπισθεί συνο¬ 
λικά και με τις άλλες περιπτώσεις μεταβατικών εδρών. 1 

β) Να μην δημιουργηθούν μεταβατικές έδρες σε άλλα Εφετεία της 
Χώρας. . 

γ) Αν κριθεί αναγκαίο, να αποκεντρωθεί περισσότερο η τακτική Δι¬ 
καιοσύνη και να αποσυμφορηθούν κάποια εφετεία, τότε να ιδρυθούν Νέα 
Εφετεία κι όχι μεταβατική έδρες. 

.δ) Αν τελικά παραμείνει η μεταβατική έδρα του Εφετείου Ναυπλίου 
στην Καλαμάτα, τότε πρέπει να αυξηθεί ο αριθμός των Εφετών κατά 3 
τουλάχιστον θέσεις, των Αντεισαγγελέων κατά 1 των υπαλλήλων του 
Εφετείου κατά 2 και της Εισαγγελίας Εφετών κατά 1. 

Ναύπλιο 24 Μαΐου 1990. 

Ο Εισαγγελέας Εφετών Ναυπλίου. 

Γεώργιος Κουβέλης. 

Ο Εισαγγελέας αφού ανέπτυξε και προφορικά την παραπάνω πρό¬ 
τασή του στη συνέχεια αποχώρησε. 

Αφού άκουσε τον Εισαγγελέα Εφετών 
και στη συνέχεια έγινε σχετική συζήτηση. 

Σκέφτηκε κατά το Νόμο. 

I. Επειδή, σύμφωνα με το άρθρο 14 παρ. 7 περ. β' του Ν. 1756/ 

1988, όπως αυτό αντικαταστάθηκε με το άρθρο 3 παρ. 1 του Ν. 1868/ 

1989, η Ολομέλεια του Δικαστηρίου αυτού έχει αρμοδιότητα ν’ αποφα¬ 
σίσει για θέματα γενικοτέρου ενδιαφέροντος οργανώσεως και λειτουρ¬ 
γίας του Δικαστηρίου και απονομής της δικαιοσύνης, τέτοιο δε θέμα 
αποτελεί ο ορισμός μεταβατικής έδρας του Δικαστηρίου στην έδρα του 
Πρωτοδικείου Καλαμάτας,που έγινε με το προεδρικό διάταγμα 117/ 
1990 (ΦΕΚ Α 48). 

Κατ’ ακολουθίαν η.Ολομέλεια του Δικαστηρίου νομίμως συνήλθε σε 
συμβούλιο μετά από πρόσκληση του Προέδρου κατ’ εφαρμογή του άρ¬ 
θρου 14 παρ. 2 του Ν. 1756/1988, όπως αυτό αντικαταστάθηκε με το 
άρθρο 3 παρ. 1 του Ν. 1868/1989. 

II. Επειδή το άρθρο 2 του Ν. 1756/1988 ορίζει α) στην παράγραφο 

2, ότι με προεδρικό διάταγμα, που εκδίδεται ύστερα από γνώνη του 
Προέδρου και του Εισαγγελέα του Αρείου Πάγου για τα εφετεία (περί¬ 
πτωση γ'), μπορεί να ορισθεί ως μεταβατική έδρα.εφετείου ή έδρα Πρω¬ 
τοδικείου της περιφέρειας του (υποπερίπτωση γγ') και β) στην παρά¬ 
γραφο 3, ότι «Με το ίδιο προεδρικό διάταγμα ορίζονται οι ημέρες κατά 
τις οποίες συνεδριάζουν τα δικαστήρια στη μεταβατική τους έδρα, το 
τμήμα της περιφέρειας του οποίου οι υποθέσεις θα εκδικάζονται στη με¬ 
ταβατική έδρα, καθώς και κάθε άλλη αναγκαία λεπτομέρεια». 

Με το προεδρικό διάταγμα 117/1990, που εκδόθηκε κατ’ εξουσιο¬ 
δότηση του προεκτεθέντος άρθρου 2 παρ. 2 και 3 του Ν. 1756/1988 
ορίστηκε ως μεταβατική έδρα του Εφετείου Ναυπλίου η έδρα του Πρω¬ 
τοδικείου Καλαμάτας, για την εκδίκαση εφέσεων κατά των (πολιτικών 
και ποινικών) αποφάσεων των πρωτοδικείων Καλαμάτας, Κυπαρισσίας 
και Γυθείου (άρθρο μόνο παραγρ. 1). 

Με το ίδιο προεδρικό διάταγμα ορίσθηκε α) ότι το Εφετείο Ναυπλίου 
(σε τριμελή σύνθεση) θα συνεδριάζει στη μεταβατική του έδρα (Καλα¬ 
μάτα) την πρώτη Δευτέρα εκάστου μηνός και δη στο κατάστημα του 
Πρωτοδικείου Καλαμάτας (άρθρο μόνο παραγρ. 2) και β) ότι με πράξη 
του Προέδρου Εφετών ορίζεται εκ περιτροπής υπάλληλος του Πρωτοδι¬ 
κείου Καλαμάτας στον οποίο γίνεται η κατάθεση των προτάσεων των 
διαδίκων και όλα τα έγγραφα που αναφέρονται στις σχετικές διατάξεις 
του Κ. Πολ. Δ. (άρθρο μόνο παραγρ. 3). 

Αφότου εκδόθηκε το παραπάνω προεδρικό διάταγμα και εφεξής συ¬ 
νεχώς μέχρι σήμερα οι δικηγόροι Ναυπλίου-συμμορφούμενοι σε σχε¬ 
τική απόφαση της Γενικής Συνελεύσεως των μελών του Δικηγορικού 
Συλλόγου Ναυπλίου-απέχουν από την άσκηση των καθηκόντων τους, 
σε ένδειξη διαμαρτυρίας για τον παραπάνω ορισμό μεταβατικής έδρας 
του Εφετείου Ναυπλίου στην Καλαμάτα, με αποτέλεσμα να ματαιωθούν 
ή αναβληθούν όλες σχεδόν οι υποθέσεις (πολιτικές και ποινικές), που ήταν 
προσδιορισμένες στις δικασίμους του χρονικού αυτού διαστήματος. 

Ειδικότερα κατά τη δικάσιμο της 16.5.1990 «καταλήφθηκε» από δι¬ 
κηγόρους Ναυπλίου η αίθουσα του ακροατηρίου, όπου θα συνεδρίαζε το 
Εφετείο Ναυπλίου προς εκδίκαση 114 εγγεγραμμένων στο πινάκιο πο¬ 
λιτικών υποθέσεων, με αποτέλεσμα να ματαιωθεί η συνεδρίαση του Δι¬ 
καστηρίου (Κ. Πολ. Δ. 226 παρ. 4 εδαφ. ε’). 

Εξ άλλου, με συμπληρωματικό προεδρικό διάταγμα, που πρόκειται 
να εκδοθεί, προβλέπεται να προστεθεί παράγραφος 4 στο άρθρο μόνο 
του παραπάνω προεδρικού διατάγματος 117/1990, η οποία ορίζει, ότι 
«4. Ημερομηνία ενάρξεως των συνεδριάσεων ορίζεται η 11 Ιουνίου 
1990.* 

Υποθέσεις για τις οποίες έχει επιδοθεί εις τους κατηγορούμενους 
κλητήριο θέσπισμα ή κληση μέχρι της 11 Ιουνίου 1990 εκδικάζονται 
στην έδρα του Εφετείου. 

Σε περίπτωση αναβολής της εκδικάσεως ή κηρύξεως απαραδέκτου 
της συζητήσεως υποθέσεως, που κατά τα ανωτέρω εκδικάστηκε στην 
έδρα του Εφετείου, η υπόθεση αυτή προσδιορίζεται σε νέα δικάσιμο στη 
μεταβατική έδρα» (βλεπ. σχέδιο Προεδρικού Δ/τος). 

Έτσι, το γενικότερο πρόβλημα της ιδρύσεως νέων εφετείων, άλλως 
του ορισμού μεταβατικής έδρας αυτών στην έδρα πρωτοδικείου της πε¬ 
ριφέρειας τους, που είναι αρκετά παλαιό, βρέθηκε και πάλι στην επικαι- 
ρότητα, με αφορμή το παραπάνω προεδρικό διάταγμα Τ17/1990, με 
το οποίο ορίσθηκε ως μεταβατική έδρα του Εφετείου Ναυπλίου η έδρα 
του Πρωτοδικείου Καλαμάτας. 

Για την επίλυση δε του γενικοτέρου αυτού προβλήματος έγινε πρό¬ 
σφατα στο Υπουργείο Δικαιοσύνης σύσκεψη αρμοδίων παραγόντων και 
αποφασίστηκε η σύσταση Επιτροπής, η οποία, αφού μελετήσει το όλο 
θέμα τόσο από χωροτάξιακή άποψη, όσο και από άποψη αριθμού υποθέ¬ 
σεων και δικαστηριακής κινήσεως, θα προτείνει εντός τριμήνου τις προ¬ 
σήκουσες κατά περίπτωση λύσεις. 

Ενόψει του θέματος αυτού, που είναι πράγματι γενικοτέρου ενδιαφέ¬ 
ροντος, η Ολομέλεια του Δικαστηρίου αυτού κρίνει: 

Α) Προεχόντως, ότι δεν ενδείκνυται. - για πολλούς λόγους, που δεν 
εξειδικεύονται στην απόφασή της αυτή - να καθιερωθεί ως θεσμός η με¬ 
ταβατική έδρα εφετείων στην έδρα πρωτοδικείου της περιφέρειας ,τους. 

Ειδικώς όσον αφορά το Εφετείο Ναυπλίου, ενδείκνυται να εκδοθεί 
προεδρικό διάταγμα, με το οποίο να ανασταλεί η έναρξη ισχύος του προ¬ 
εδρικού δ/τος 117/1990 εις τρόπο ώστε να ενταχθεί και το θέμα της 
μεταβατικής αυτής έδρας του Εφετείου Ναυπλίου στο αντικείμενο μελέ¬ 
της της πιο πάνω Επιτροπής; που θα αντιμετωπίσει το όλο θέμα σε πα¬ 
νελλήνια κλίμακα με τα πιο πάνω αντικειμενικά κριτήρια. 

Εξ άλλου, ενόψει της δημιουργηθείσης καταστάσεως, που έχει τις 
προεκτεθείσες δυσμενείς επιπτώσεις στη λειτουργία του Δικαστηρίου 


αυτού, ενδείκνυται περαιτέρω να διακοπεί η αποχή των δικηγόρων 
Ναυπλίου από την άσκηση των καθηκόντων τους, εις τρόπο ώστε να 
αποκατασταθεί η ομαλή λειτουργία του Δικαστηρίου. 

β) Επικουρικώς, ήτοι για την περίπτωση μη αναστολής της ενάρξεως 
ισχύος του π.δ. 117/1990, ενδείκνυται να ληφθούν τα παρακάτω μέ¬ 
τρα: ' 

1) Να ορισθεί ως χρονολογία ενάρξεως των συνεδριάσεων της παρα¬ 
πάνω μεταβατικής έδρας του Εφετείου Ναυπλίου η 16 Σεπτεμβρίου 
1990, αφότου, σύμφωνα με το άρθρο 11 του Ν. 1756/1988, αρχίζει 
το νέο δικαστικό έτος. 

Έτσι αφενός μεν θα ενταχθεί, έστω και σιωπηρώς, και το θέμα της 
μεταβατικής έδρας του Εφετείου Ναυπλίου στο αντικείμενο μελέτης της 
πιο πάνώ Επιτροπής, αφετέρου δε θα παρασχεθεί στο Δικαστήριο αυτό ο 
απαραίτητος χρόνος να οργανώσει την λειτουργία του στην Καλαμάτα 
και να αντιμετωπίσει πολλές δυσχέρειες που θα εμφανιστούν στην 
πράξη, αφού το αρχικό Π.Δ. 117/1990, όπως συμπληρώνεται, δεν 

ρυθμίζει «. κάθε άλλη αναγκαία λεπτομέρεια.» για την εύρυθμη 

λειτουργία του Δικαστηρίου στη μεταβατική του έδρα. 

Ενδεικτικά μνημονεύεται, ότι, μολονότι σε πολλές υποθέσεις αρμό¬ 
διος κατά νόμο για τον προσδιορισμό δικασίμου είναι ο Πρόεδρος Εφε¬ 
τών (π.χ. στις υποθέσεις της εκούσιας δικαιοδοσίας κατ’ άρθρα 748 και 
760 Κ. Πολ. Δ.), εν τούτοις δεν έχει περιληφθεί στο παραπάνω προε¬ 
δρικό διάταγμα 117/1990 σχετική διάταξη που να ρυθμίζει το θέμα. 

Περαιτέρω, αν ο προσδιορισμός δικασίμου γίνεται από τον υπάλληλο 
του Πρωτοδικείου Καλαμάτας, που ορίζεται εκ περιτροπής με πράξη 
του Προέδρου Εφετών (παραγρ. 3 άρθρον μόνο Π.Δ. 117/1990), δεν 
διευκρινίζεται πώς θα εφαρμόζεται η διάταξη του άρθρου 226 παρ.1 
εδαφ. γ’ Κ. Πολ. Δ., δηλαδή πως θα αποφασίζει ο Πρόεδρος Εφετών αν 
ο γραμματέας διαφωνεί με τον διάδικο ως προς την ημέρα της συζητή¬ 
σεως (δικάσιμο), κατ’ εφαρμογή του άρθρου 498 παρ. 2 Κ. Πολ. Δ. 2). 

Να αυξηθούν οι οργανικές θέσεις των δικαστικών λειτουργών, που 
υπηρετούν στο εφετείο Ναυπλίου, πριν αρχίσει το Δικαστήριο αυτό να 
συνεδριάζει στη μεταβατική του έδρα (μια θέση Προέδρού' Εφετών κάι 
τρεις θέσεις Εφετών). · 

Η επιβάρυνση των δικαστικών λειτουργών,-ιδία στις ποινικές συνε¬ 
δριάσεις του Δικαστηρίου, είναι ήδη υπέρμετρη, καθίσταται δε αφόρητη 
γι’ αυτούς,ενόψει και της ηλικίας τους, με την προσθήκη μιας ακόμη συ- 
νεδριάσεως του Δικαστηρίου στη μεταβατική του έδρα (Καλαμάτα), που 
συνεπάγεται επίπονη απασχόλησή τους επί τρεις ακόμη συνεχείς ημέρες 
(ημέρα μεταβάσεως Εφετών στην Καλαμάτα, για την οποία υποχρεού- 
νται να ταξιδεύουν κατά ημέρα Κυριακή, ημέρα δικασίμου και ημέρα 
επιστροφής τούς στην έδρα του Εφετείου). 

ΓΙΑ ΤΟΥΣ ΛΟΓΟΥΣ ΑΥΤΟΥΣ ' ; ’ 

Αποφαίνεται Α) Ότι δεν ενδείκνυται να καθιερωθεί ως θεσμός η με¬ 
ταβατική έδρα εφετείων στην έδρα πρωτοδικείου της περιφέρειας τους*. 

Ειδικώς όσον αφορά το Εφετείο Ναυπλίου, ενδείκνυται α) να εκδοθεί 
προεδρικό διάταγμα, με το οποίο να ανασταλεί η έναρξη ισχύος του προ¬ 
εδρικού δ/τος 117/1990, εις τρόπο ώστε να ενταχθεί και το θέμα της 
μεταβατικής αυτής έδρας του Εφετείου Ναυπλίου στο αντικείμενο μελέ¬ 
της της Επιτροπής, που θα αντιμετωπίσει το όλο θέμα σε πανελλήνια 
κλίμακα με τα πιό πάνω αντικειμενικά κριτήρια και 

β) να διακοπεί η αποχή των δικηγόρων Ναυπλίου από την άσκηση 
των καθηκόντων τους, εις τρόπο ώστε να αποκατασταθεί η ομαλή λει¬ 
τουργία του Δικαστηρίου. 

Β) Ότι, για την’περίπτωση μη αναστολής τής ενάρξεως Ισχύος του 
Π.Δ. 117/1990, ενδείκνυται για τους λόγους που αναφέρονται στο 
σκεπτικό, να ληφθούν τα παρακάτω μέτρα: 

1) Να ορισθεί ως χρονολογία ενάρξεως των συνεδριάσεων της παρα¬ 

πάνω μεταβατικής έδρας του Εφετείου Ναυπλίου η 16 Σεπτεμβρίου 
1990, αφότου, σύμφωνα με το άρθρο 11 του, Ν. 1756/1.988, αρχίζει 
το νέο δικαστικό έτος. , 

2) Να αυξηθούν οι οργανικές θέσεις των δικαστικών λειτουργών, που 
υπηρετούν στο Εφετείο Ναυπλίου, καθώς και των δικαστικών υπαλλή¬ 
λων, πριν αρχίσει το Δικαστήριο αυτό να συνεδριάζει στη μεταβατική 
του έδρα, όπως ειδικότερα στο σκεπτικό .ορίζεται, 

Κρίθηκε, αποφασίστηκε και εκδόθηκε στο Ναύπλιο στις 29 Μαΐου 
1990. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ο ανωτέρω Κανονισμός να δημοσευθεί στην εφημερίδα της Κυβερνή- 
σεως. 

Ο Πρόεδρος Ο Εισαγγελέας Τα Μέλη 
Ευστάθιος Καραδημήτρης Γεώργιος Κουβέλης 
Δημήτριος Πάντος 
Χαράλαμπος Μαχρής 
Αλκιβιάδης Δανιήλ 
Δημήτριος Φλώρος 
Ιωάννης Γεωργαντάς 
Αχιλλέας Νταφούλης 
Σπόρος Πολίτης 
Ο Γραμματέας 
Χρήστος Καραμάνος 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 1 Οκτωβρίου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΟΠΟΥΛΟΣ 
-+- 

Αριθ. Ε. 16601 (2) 

Σύσταση αμιγούς Δημοτικής Επιχείρησης Δήμου Τσοτυλίου Ν. Κοζά¬ 
νης για την ανέγερση Κτιριακών Εγκαταστάσεων για τη στέγαση 

Λαϊκής αγοράς. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 260 - 267 του Π.Δ.323/89 (ΔΚΚ). 

2. Τις 121/89 και 67/90 αποφάσεις του Δημοτικού Συμβουλίου 
Τσοτυλίου περί συστάσεως της ανωτέρω επιχείρησης. 

3. Τη σχετική οικονομοτεχνική μελέτη που συνέταξε η Α.Ν.Κ.Ο. 

4. Την από 27.6.90 έκθεση της επιτροπής του αριθ. 9 του 
Ν.2190/20 για την εκτίμηση των περιουσιακών στοιχείων της επιχεί¬ 
ρησης του Ν. 2190/20. 

5. Τη σχετική αξιολόγηση της μελέτης, που συνέταξε η Δ/νση Πε- 
ριφ/κής Ανάπτυξης Δυτικής Μακεδονίας. 

6. Το Π. Δ.250/89 που δημοσιεύτηκε στο Φ.Ε.Κ. 118/10.5.89 
Τεύχος Α’, περί μεταβιβάσεως της αρμοδιότητας του Υπουργού Εσωτε¬ 
ρικών για σύσταση αμιγών δημοτικών και διαδημοτικών επιχειρήσεων 
στους Νομάρχες, αποφασίζουμε: 

1. Συνιστούμε αμιγή Δημοτική Επιχείρηση με την επωνυμία «Αμι¬ 
γής Δημοτική Επιχείρηση του Δήμου Τσοτυλίου, για την ανέγερση Κτι- 
ριακών Εγκαταστάσεων για στέγαση της λαϊκής αγοράς» ως ίδιο νο¬ 
μικό Πρόσωπο Ιδιωτικού δικαίου, το οποίο διέπεται από τις διατάξεις 
των άρθρων 260 έως 267 Π.Δ.323/89. 

2. Σκοπός της επιχείρησης είναι η πραγματοποίηση Παραγωγικής 
Επένδυσης 18.500.000 δρχ., που αφορά στην ανέγερση των κτιριακών 
εγκαταστάσεων για τη στέγαση της λαϊκής αγοράς του Δήμου και στη 
συνέχεια η οικονομική εκμετάλλευση της λαϊκής αγοράς. 

3. Η επιχείρηση διοικείται από εξαμελές (6) διοικητικό συμβούλιο 
που αποτελείται, α) από τέσσερις (4) δημοτικούς συμβούλους που ορίζο¬ 
νται με απόφαση του Δημοτικού Συμβουλίου με ισάριθμους αναπληρω¬ 
τές τους, β) από ένα (1) εκπρόσωπο του εμπορο-επαγγελματικού συλλό¬ 
γου Τσοτυλίου, που ορίζεται με τον αναπληρωτή του από το Διοικητικό 
Συμβούλιο του Συλλόγου, γ) από ένά κάτοικο του Δήμου Τσοτυλίου, 
επαγγέλματος Εργοδηγού, που έχει πείρα και γνώσεις σχετικά με το 
αντικείμενο της επιχείρησης. 

Σε περίπτωση που οι εργαζόμενοι στην επιχείρηση είναι περισσότεροι 
από είκοσι (20), τότε το Διοικητικό Συμβούλιο θ απαρτίζεται από επτά 
(7) μέλη, τέσσερις (4) Δημοτικούς Συμβούλους, ένα (1) εκπρόσωπο του 
εμποροεπαγγελματικού συλλόγου Τσοτυλίου, ένα (1) εκπρόσωπο των 
εργαζομένων και ένα (1) κάτοικο του Δήμου Τσοτυλίου, που έχει πείρα 
και γνώσεις σχετικά με το αντικείμενο της επιχείρησης. 

4. Η διάρκεια της επιχείρησης είναι δέκα (10) χρόνια από τη δημο¬ 
σίευση της απόφασης αυτής στην εφημερίδα της Κυβερνήσεως. 

5. Έδρα της επιχείρησης ορίζεται το Τσοτύλι του Νομού Κοζάνης. 

6. Το κεφάλαιο που διατίθεται στην επιχείρηση αρχικά από το Δήμο 
είναι, α) ποσό 2.775.000 δρχ. ως ιδρυτικό κεφάλαιο της επιχείρησης, 
β) επιχορήγηση του Δημοσίου λόγω ένταξης της επιχείρησης στο Ν. 


1262/82'ποσό δρχ. 7.030.000, γ) Δάνειο δρχ. 8.695.000 με επιδο¬ 
τούμενο επιτόκιο, καθώς και τα περιουσικά στοιχεία, όπως αυτά αποτι- 
μήθηκαν από την επιτροπή του άρθρου 9 του Ν.2190/20 ως εξής: 

Χώρος οικοπέδου του Δήμου Τσοτυλίου που θα διατεθεί για την ανέ¬ 
γερση κτιριακών εγκαταστάσεων για στέγαση της λαϊκής αγοράς αξίας 
17.000.000 δρχ. 

7. Πόροι της επιχείρησης είναι: Τα έσοδα που θα προκόψουν από την 
εκμετάλευση της λαϊκής αγοράς και γενικά από την άσκηση της δρα- 
στηριότητάς της, οι πρόσοδοι από την περιουσία της, δάνεια, κληρονο¬ 
μιές, εισφορές, δωρεές και λοιπές επιχορηγήσεις. 

8. Η επιχείρηση διαλύεται α) με απόφαση του Δημοτικού Συμβου¬ 
λίου, που λαμβάνεται με την απόλυτη πλειοψηφία των μελών του και 
απόφαση του Νομάρχη, β) Όταν λήξει χωρίς να παραταθεί η διάρκεια 
της επιχείρησης γ) σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση εκτός από την 
περίπτωση της πτώχευσης, κατά την οποία η εκκαθάριση γίνεται από 
εκκαθαριστές που ορίζονται από το Δημοτικό Συμβούλιό. Στην εκκαθά¬ 
ριση διεκπεραιώνονται οι εκκρεμείς υποθέσεις, εισπράττονται οι απαιτή¬ 
σεις, ρευστοποιείται η περιουσία και πληρώνονται τα χρέη της επιχείρη¬ 
σης. Το υπόλοιπο περιέρχεται στο Δήμο. 

9. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείρηση καϊη εποπτεία της 
επιχείρησης, διέπονται από τις σχετικές με τις Δημοτικές και Κοινοτικές 
Επιχειρήσεις διατάξεις του Π.Δ. 323/89 (Δ.Κ.Κ.) και την 25027/ 
9.4.84 απόφαση του Υπουργού Εσωτερικών που δημοσιεύτηκε στο 
244/19.4.84 Φ.Ε.Κ. Τεύχος Β\ 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 25 Σεπτεμβρίου 1990 

Ο Νομάρχης 
ΛΟΥΚΑΣ ΚΑΤΣΑΡΟΣ 

-♦- 

Αριθ. Ε. 16596 (3) 

Αντικατάσταση μελών Διοικητικής Επιτροπής Στρατιωτικών Επιτά-. 
ξεων Νομού Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1) Τις διατάξεις: 

α) Του άρθρου μόνου του Π.Δ/τος 115/84 «Διορισμός των Μελών 
των Διοικητικών Δικαστηρίων περί Στρατιωτικών Επιτάξεων» (ΦΕΚ 
39/6.4.84, τ.Α’). 

β) Του άρθρου 9 πάρ. 1 του Ν.1649/1986 (ΦΕΚ 149/3.10.86 τ. - 
Α) «Τροποποίηση διατάξεων του Κώδικα των Δικηγόρων και άλλες 
διατάξεις». 

γ) Των άρθρων 32 και 33 του Ν.4442/29 «Περί Στρατιωτικών και 
Ναυτικών Εισφορών και Ναυλώσεων». 

δ) Των άρθρων 1 Ν.Δ.380/1947 και 12 Ν.611/1977. 

2) Τις Διοικητικές οδηγίες της ΔΟΙ/ΓΕΣ από 17.7.84 επί της εφαρ¬ 
μογής των διατάξεων του Π.Δ.115/84. 

3) Την πάγια Διαταγή 8-11/1980/ΓΕΣ/ΔΟΙ/3. 

4) Το έγγραφο ΕΠ 24/17.12.87 του Διοικητικού Συμβουλίου Εφε- 
τείου Αθήνας «Μετονομασία Διοικητικών Δικαστηρίων Στρατιωτικών 
Επιτάξεων και αρμοδιότητα αυτών» που κοινοποιήθηκε με το έγγραφο 
3437/15.1.88 του Υπουργείου Εσωτερικών. 

5) Το έγγραφο 1063158/1332/0006Λ/28.7.89 του Υπουρ¬ 
γείου Οικονομικών «Διοικητικές Επιτροπές Στρατιωτικών Επιτάξεων 
(ΔΕΣΕ)». 

6) Την απόφασή μας 1841/30.1.1990 «Διορισμός μελών Διοικητι¬ 
κής Επιτροπής Στρατιωτικών Επιτάξεων Ν. Κοζάνης» (Ν. 1649/86 
άρθρο 951). 

7) Το έγγραφο Φ. 851/39/41692/5.9.90 του Α' Σ.Σ.) ΔΟΙ, σύμ¬ 
φωνα με το οποίο διορισμένα με την ανωτέρω απόφασή μας στρατιω¬ 
τικά μέλη στην παραπάνω επιτροπή μετατέθηκαν, αποφασίζουμε: 

Διορίζουμε τους κάτωθι ως μέλη της Διοικητικής Επιτροπής Στρατι¬ 
ωτικών Επιτάξεων Νομού Κοζάνης, σε αντικατάσταση μετατεθέ- 
ντων. 

α) Τακτικά μέλη: 

1) Τον Αν/χη (ΜΧ) Ηλία Πέτσα του 721 ΤΜΧ σε αντικατάσταη του 
Ταγμ/ρχη (ΜΧ) Αντωνίου Βασιλείου. 

2) Τον Αν/χη (ΠΖ) Ελευθέριο Τέλη του Α’ΣΣ/4ο ΕΓ σε αντικατά¬ 
σταση του Ταγμ/ρχη (ΕΜ) Ευαγγέλου Τσούτση. 

β) Αναπληρωματικά μέλη: 

1) Τον Αν/χη (Ο) Νικόλαο Χαριζόπουλο του ΑΈΛΔΑΠ σε αντικατά¬ 
σταση του Αντ/ρχη (Ο) Παναγιώτη Βλάχου. 

Κατά τα λοιπά ισχύει η απόφασή μας 1841/30.1.1990. 

Η παρούσα να δημοσιευθεί στην Εφημερίδα της Κυβερνήσεως. 

Κοζάνη, 27 Σεπτεμβρίου 1990 

Ο Νομάρχης 
ΛΟΥΚΑΣ ΚΑΤΣΑΡΟΣ 

- ♦ - 

Αριθ. 5579 (4) 

Ανασυγκρότηση Δ.Σ. του ΑΟΣΑΚ. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη:. 

1) Τις διατάξεις του Ν.3704/57 «περί συστάσεως ΑΟΣΑΚ». 

2. Τις διατάξεις του από 20.1.58 Β.Δ. «περί καθορισμού συνθέσεως 
και τρόπου εκλογής Δ.Σ. του ΑΟΣΑΚ και των ΕΤΕ αυτού». 

3. Την 119793/24.6.82 κοινή απόφαση Υπουργών Προεδρίας 
Κυβ/σεως και Γεωργίας που δημοσιεύθηκε στο ΦΕΚ 436/Β/24.6.82 
και προβλέπει την ανασύνθεση του Δ.Σ. του ΑΟΣΑΚ. 

4. Την 99090/169/Φ.28-1/24.4.85 κοινή απόφαση Υπουργών 
Προεδρίας Κυβ/σεως και Γεωργίας που προβλέπει την ανασύνθεση του 
Δ.Σ. του ΑΟΣΑΚ. 

5. Το Ν.Δ.532/70 και τα τροποποιητικά αυτού Β.Δ.709/70 και 
192/72 «Περί Δ/κής Αποκ/σεως». 

6. Το Π.Δ.332/7.9.84 «περί μεταβιβάσεως αρμοδιοτήτων του Υπ. 

Γεωργίας και των Προϊ/νων Διαν/κών Υπηρεσιών στους Νομάρ- 
χες. " 

7. Το με αριθ. 454/10.10.88 έγγραφο του Πρωτοδικείου Κορίνθου 
με το οποίο μας διαβιβάστηκαν τα πρακτικά εκλογής αντιπροσώπων 
και αναπληρωτών τους για την ανασυγκρότηση του Δ.Σ. του ΑΟΣΑΚ. 

8. Την αριθ. 3598/19.10.88 προηγούμενη απόφασή μας, καθώς 
και την αριθ. 1753/9.6.89 τροπ/κή απόφασή μας. 

9. Το αριθ. 174539/4.7.90 έγγραφο του ΥΠ.ΓΕ που κοινοποιή¬ 
θηκε ο Ν. 1884/90 άρθρο 40 ΦΕΚ 81 Α' 16.6.1990. 

10. Τα με αριθ. πρωτ. 14664/20.9.90 και 508/14.9.90 έγγραφα 
της Δ/νσης Γεωργίας Κορινθίας και της Αστ. Δ/νσης Κορινθίας με τα 
οποία προτείνονται τακτικά και αναπληρωματικά μέλη εκπρόσωποι 
των Υπηρεσιών τους, αποφασίζουμε: 

I. Ανασυγκροτούμε το Διοικητικό Συμβούλιο του Αρδευτικού Οργα¬ 
νισμού Στυμφαλίας Ασωπού Κορινθίας (ΑΟΣΑΚ) από τα παρακάτω 
μέλη. 

Α) Υπηρεσιακά μέλη: 

1. Ρ'ιζος Κων/νος Δ/ντής της Δ/νσης Γεωργίας Κορινθίας με Α' 
βαθμό, με αναπληρωτή τον Βασιλείου Γεώργιο Γεωπόνο της ίδιας Υπη¬ 
ρεσίας με Α' βαθμό. 

2. Χαβγιές Νικόλαος ΓΙροϊ/νος της Δ/νσης Ε.Β. Κορινθίας με Α' 
βαθμό με αναπληρωτή τον Χανιωτάκη Κυριάκο Γεωπόνο της ίδιας 
υπηρεσίας με Α’ βαθμό. 

3. Ρούμπος Δημήτριος τ. Γεωργίου Αστυνόμος Β' του Αστυν. Τμ/τος 
Κορίνθου με αναπληρωτή τον Γεωργακόπουλο Παναγιώτη Υπ/μο Β' 
του ίδιου Αστ. Τμ/τος. 

Β) Αιρετά μέλη αντιπρόσωποι παραγωγών: 

1. Εκπρόσωποι περιοχής Βόχας: 

α) Καλαντζής Γεώργιος του Βασ., κάτοικος Μπατίου, με αναπλη¬ 
ρωτή τον Ορφανό Άγγελο του Δημ., κάτοικο Ευαγγελίστριας. 

β) Αγγελόπουλος Παναγ. του Φωτίου, κάτοικος Βέλου, με αναπλη¬ 
ρωτή τον Σχοινοχωρϊτη Χρήστο του-ΑΘ., κάτοικο Αρχ. Νεμέας. 

2. Εκπρόσωπος περιοχής Κιάτου. 

Γιαμπουράνης Ηλίας του Γεωργίου, κάτοικος Μπουλκίου, με ανα¬ 
πληρωτή τον Ζόλκα ή Τουργέλη Βασίλειο του Γεωργίου, κάτοικο 
Μπουλκίου. 

3. Εκπρόσωπος περιοχής Κορίνθου. 

Παπαδόπουλος Παναγιώτης του Γεωργ., κάτοικος Κορίνθου, με 
αναπληρωτή του τον Σούκουλη Θωμά του Κων/νου, κάτοικο Κορίνθου. 

4. Εκπρόσωπος περιοχής Στυμφαλίας-Νεμέας. 


Ρηγόπουλος Ανδρέας του Δημ., κάτοικος Λαύκας, με αναπληρωτή 
τον Μπούντρο Νικόλαο του Τρύφωνα, κάτοικος Λαύκας. 

II. Το Δ.Σ. θα προεδρεύει ο Κων/νος Ρίζος Δ/ντής της Δ/νσης Γε¬ 
ωργίας Κορινθίας με Α' βαθμό, αναπληρούμενος από τον Γ εωπόνο Γ ε- 
ώργιο Βασιλείου της ίδιας Υπηρεσίας με Α’ βαθμό. 

III. Το Δ.Σ. θα βρίσκεται σε απαρτία αν παρίστανται τουλάχιστον πέ¬ 
ντε (5) μέλη αυτού και οι αποφάσεις του θα λαμβάνονται με απόλυτη 
πλειοψηφία των παρόντων μελών και σε περίπτωση ισοψηφίας θά νικά η 
ψήφος του Προέδρου. 

IV. Η θητεία του Δ.Σ. λήγει την 22.10.91 (χρονικό διάστημα που απο¬ 
μένει έως τη λήξη της θητείας που προβλέπεται από την 3598/ 
17.10.88 απόφασή μας). 

Η απόφαση- αυτή να δημοσιευθεί στην Εφημερίδα της Κυβερνήσεως. 

Κόρινθος, 28 Σεπτεμβρίου 1990 

Ο Νομάρχης 
ΗΛΙΑΣ ΑΝΔΡΑΚΑΚΟΣ 

- +- 

Αριθ. 11079 (5) 

Σύσταση στο Ν. Λασιθίου Δημοτικού Νομικού Προσώπου με την επω¬ 
νυμία «Σχολική Επιτροπή Β' Δημοτικού, Δ' Δημοτικού Σχολείου και 
Ειδικού Δημ. Σχολείου Αγ. Νικολάου». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80,162 και 187 του Π.Δ. 323/1989 
(Δ.Κ.Κ.). 

2. Την αριθ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος Χωροταξίας και Δημοσίων Έργων (ΦΕΚ 238/Β/ 
5.4.1989). 

3. Την αριθ. 257/1990 απόφαση του Δημοτικού Συμβουλίου Αγίου 
Νικολάου με την οποία συστήνεται Νομικό Πρόσωπο με την επωνυμία 
«Σχολική Επιτροπή Β' Δημοτικού, Δ’ Δημοτικού Σχολείου και Ειδικού 
Δημ. Σχολείου Αγ. Νικολάου», αποφασίζουμε: 

1. Συστήνουμε στο Δήμο Αγίου Νικολάου Νομού Λασιθίου ίδιο νο¬ 
μικό πρόσωπο με την επωνυμία «Σχολική Επιτροπή Β' Δημοτικού, Δ' 
Δημοτικού Σχολείου και Ειδικού Δημ. Σχολείου Αγ. Νικολάου». 

2. Σκοπός του νομικού προσώπου είναι: 

Η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου/ 
αποχέτευσης, αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοκείται από εννεαμελές (9) διοικητικό συμ¬ 
βούλιο αποτελούμενο από: 

α) Εκάστοτε Δήμαρχο ή Αντιδήμαρχο που ορίζεται από τον Δήμαρχο 
ή Δημοτικό ή Κοινοτικό Σύμβουλο ως Πρόεδρο, 
β) Δύο δημοτικούς συμβούλους. 

γ) Τους Δ/ντές των Β' Δημοτικού Σχολείου, Δ' Δημ. Σχολείου και 
Ειδικού Δημ. Σχολείου Αγίου Νικολάου. 

δ) Τρεις εκπροσώπους των συλλόγων γονέων και κηδεμόνων ή δη 
μότες εάν δεν υπάρχει σύλλογος. 

4. Η θητεία του Διοικητικού Συμβουλίου ακολουθεί τη δημοτική ή 
κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α. Ετήσια επιχορήγηση του Δήμου εκ δρχ. 1.500.000. 

β. Ετήσια επιχορήγησης του κράτους. 

γ. Κάθε είδους εισφορές, δωρεές, κληρονομιές κληροδοσίες. 

δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Αγιος Νικόλαος, 21 Σεπτεμβρίου 1990 
Ο Νομάρχης 

ΕΜΜ. ΠΑΠΑΧΑΤΖΑΚΗΣ 

Αριθ, 11083 “♦-- · (6) 

Σύσταση στο Ν. Λασιθίου Δημοτικού Νομικού Προσώπου με την επω¬ 
νυμία «Σχολική Επιτροπή Α' Γυμνασίου - Γενικού και Κλασσικού 
Λυκείου Αγίου Νικολάου». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ. 323/1989 
(Δ.Κ.Κ.). 

2. Την αριθ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος Χωροταξίας και Δημοσίων Έργων (ΦΕΚ 238/Β/ 
5.4.1989). 

3. Την αριθ. 256/1990 απόφαση του Δημοτικού Συμβουλίου Αγίου 
Νικολάου με την οποία συστήνεται Νομικό Πρόσωπο με την επωνυμία 
«Σχολική Επιτροπή Α' Γυμνάσιου - Γενικού και Κλασσικού Λυκείου 
Αγίου Νικολάου», αποφασίζουμε: 

1. Συστήνουμε στο Δήμο Αγίου Νικολάου Νομού Λασιθίου ίδιο νο¬ 
μικό πρόσωπο με την επωνυμία «Σχολική Επιτροπή Α’ Γυμνασίου - Γε¬ 
νικού και Κλασσικού Λυκείου Αγίου Νικολάου». 

2. Σκοπός του νομικού προσώπου είναι: 

Η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση-των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοκείται από εννεαμελές (9 μελές) διοικητικό 
συμβούλιο αποτελούμενο από: 

α) Εκάστοτε Δήμαρχο ή Αντιδήμαρχο ή Κοινοτικό Σύμβουλο ως 
Πρόεδρο που ορίζεται από το Δήμαρχο, 
β) Δύο δημοτικούς συμβούλους. 

γ) Τους Δ/ντές του Α' Γυμνασίου του Κλασσικού Λυκείου και του Γε¬ 
νικού Λυκείου. 

δ) Τρεις (3) εκπροσώπους συλλόγου γονέων και κηδεμόνων ή δημό¬ 
τες εάν δεν υπάρχει σύλλογος. 

4. Η θητεία του Διοικητικού Συμβουλίου ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α. Ετήσια επιχορήγηση του Δήμου 1.500.000 δρχ. 
β. Ετήσια επιχορήγησης του κράτους, 
γ. Κάθε είδους εισφορές, δωρεές, κληρονομιές κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 


Η παρούσα να δημοσιευθεί στην Εφημερίδα της Κυβερνήσεως. 

Αγιος Νικόλαος, 21 Σεπτεμβρίου 1990 
Ο Νομάρχης 

ΕΜΜ. ΠΑΠΑΧΑΤΖΑΚΗΣ 
-♦- 

Αριθ. 11082 (7) 

Σύσταση στο Ν. Λασιθίου Δημοτικού Νομικού Προσώπου με την επω¬ 
νυμία «Σχολική Επιτροπή Α' Δημοτικού Σχολείου και Α' Νηπιαγω¬ 
γείου Αγίου Νικολάου». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ. 323/1989 
(Δ.Κ.Κ.). 

2. Την αριθ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος Χωροταξίας και Δημοσίων Έργων (ΦΕΚ 238/Β/ 
5.4.1989). 

3. Την αριθ. 259/1990 απόφαση του Δημοτικού Συμβουλίου Αγίου 
Νικολάου με την οποία συστήνεται Νομικό Πρόσωπο με την επωνυμία 
«Σχολική Επιτροπή Α’ Δημοτικού Σχολείου και Α' Νηπιαγωγείου 
Αγίου Νικολάου», αποφασίζουμε: 

1. Συστήνουμε στο Δήμο Αγίου Νικολάου Νομού Λασιθίου ίδιο νο¬ 
μικό πρόσωπο με την επωνυμία «Σχολική Επιτροπή Α' Δημοτικού Σχο¬ 
λείου και Α’ Νηπιαγωγείου Αγίου Νικολάου». 

2. Σκοπός του νομικού προσώπου είναι: 

Η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα φα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοκείται από επταμελές (7μελές) διοικητικό 
συμβούλιο αποτελούμενο από: 

α) Εκάστοτε Δήμαρχο ή Αντιδήμαρχο, ή τον Δημοτικό Σύμβουλο ως 
Πρόεδρο που ορίζεται από το Δήμαρχο, 
β) Δύο δημοτικούς συμβούλους. 

γ) Τους Δ/ντές των Α' Δημοτικού και Α’ Νηπιαγωγείου, 
δ) Δύο (2) εκπροσώπους του συλλόγου γονέων και κηδεμόνων ή δη¬ 
μότες εάν δεν υπάρχει σύλλογος. 

4. Η θητεία του Διοικητικού Συμβουλίου ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α. Ετήσια επιχορήγηση του Δήμου 1.000.000 δρχ. 
β. Ετήσια επιχορήγησης του κράτους, 
γ. Κάθε είδους εισφορές, δωρεές, κληρονομιές κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Αγιος Νικόλαος, 21. Σεπτεμβρίου 1990 
Ο Νομάρχης 

ΕΜΜ. ΠΑΠΑΧΑΤΖΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11075 . (8) 

Σύσταση στο Ν. Λασιθίου Δημοτικού Νομικού Προσώπου με την επω¬ 
νυμία «Σχολική Επιτροπή Δ’ Νηπιαγωγείου Αγίου Νικολάου». 

Ο ΝΟΜΑΡΧΗΣ ΑΑΣΙΘΙΟΤ 
Έχοντας υπόψη: - . 

1. Τις διατάξεις των άρθρων 80,162 και 187 του Π.Δ. 323/1989' 
(Δ.Κ.Κ.). 

2. Την αριθ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος Χωροταξίας και Δημοσίων Έργων (ΦΕΚ 238/Β/ 
5.4.1989). 

3. Την αριθ. 258/1990 απόφαση του Δημοτικού Συμβουλίου Αγίου 
Νικολάου με την οποία συστήνεται Νομικό Πρόσωπο με την επωνυμία 
«Σχολική Επιτροπή Δ' Νηπιαγωγείου Αγίου Νικολάου», αποφασί¬ 
ζουμε: 

1. Συστήνουμε στο ίήμο Αγίου Νικολάου Νομού Λασιθίου ίδιο νο¬ 
μικό πρόσωπο με την επωνυμία «Σχολική Επιτροπή Δ' Νηπιαγωγείου 
Αγίου Νικολάου». 

2. Σκοπός του νομικού προσώπου είναι: 

Η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη,'με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 


τουργία τους και γενικότερα η λήψη όλων των μέτρων που. κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοκείται από πενταμελές (5) διοικητικό συμ¬ 
βούλιο αποτελούμενο από: 

α) Εκάστοτε Δήμαρχο ή Αντιδήμαρχο, ή τον Δημοτικό Σύμβουλο ως 
Πρόεδρο που ορίζεται από το Δήμαρχο, 
β) Δύο δημοτικούς συμβούλους, 
γ) Το Δ/ντή του Δ’ Νηπιαγωγείου. 

δ) Εκπρόσωπο του συλλόγου γονέων και κηδεμόνων ή δημότη εάν 
δεν υπάρχει σύλλογος. 

4. Η θητεία του Διοικητικού Συμβουλίου ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α. Ετήσια επιχορήγηση του Δήμου 500.000 δρχ. 
β. Ετήσια επιχορήγησης του κράτους, 
γ. Κάθε είδους εισφορές, δωρεές, κληρονομιές κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. , 

ε. Πρόσοδοι από την. περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Αγιος Νικόλαος, 21 Σεπτεμβρίου 1990 

Ο Νομάρχης . . .. 

ΕΜΜ. ΠΑΠΑΧΑΤΖΑΚΗΣ . 





ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρϊου 34 
104 32 

22.3211 .ΥΡΕΤ ΘΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά αηό 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Αηό 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

■» 

» 

» 

Δ - 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 

Γ ια 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» » 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















